सोजत में पशु चिकित्सालय की व्यवस्थाएं सुधारने की मांग
सोजत में पशु चिकित्सालय की व्यवस्थाएं सुधारने की मांग
भास्कर न्यूज| सोजत
शहरके विभिन्न संगठनों के पदाधिकारियों ने सोमवार को एसडीएम नंदकिशोर राजोरा को ज्ञापन सौंपा। ज्ञापन में राजकीय पशु चिकित्सालय सोजत में चिकित्सकों द्वारा इलाज में लापरवाही बरतने तथा पर्याप्त मात्रा में दवाइयां संसाधन उपलब्ध कराने की मांग की। ज्ञापन में आरोप लगाया कि किसी भी बेसहारा बीमार गोवंश को इलाज के लिए सोजत पशु चिकित्सालय में भर्ती करवाते हैं तो वहां के चिकित्सक अथवा कार्मिक उनका सही तरह से उपचार नहीं करते तथा उसमें लापवाही बरतते हैं। उन्होने कर्मचारियों के अस्पताल से गायब रहने का भी आरोप लगाया। इस अवसर पर समाजसेवी कैलाश चावला, दिनेश खींची, कमलेश मेवाड़ा, मोहनलाल टांक एमएलटी, सुमेरसिंह भाटी, अशोक गहलोत, बाबूलाल परिहार, दिनेश मेवाड़ा, प्रकाश तंवर, विजयराज, ओमप्रकाश आदि उपस्थित थे।
^ज्ञापनमें जो भी शिकायते मिली है, उसकी जांच की जाएगी। अगर शिकायतें सही पाई गई तो पशु चिकित्सालय के कार्मिकों के विरूद्ध अनुशासनात्मक कार्रवाई की जाएगी। अस्पताल की व्यवस्थाओं को सुधारने का भी पूरा प्रयास होगा। -नंदकिशोर राजोरा, एसडीएम, सोजत
hin_Deva hin_Deva mar_Deva hin_Deva hin_Deva